ลักษณะการประกอบธุรกิจ

ภาพรวมของการประกอบธุรกิจของบริษัทฯ ได้อาศัยรากฐานทางธุรกิจ
ในวงการพิมพ์และวงการบรรจุภัณฑ์ที่มีมานาน ซึ่งได้มีการพัฒนา
เพื่อเพิ่มมูลค่าเพิ่มให้ผลิตภัณฑ์อย่างต่อเนื่องกลยุทธ์ขององค์กร (Corporate Strategy)
มุ่งพัฒนาและควบคุมการเติบโตของฐานธุรกิจให้มีระบบอย่างระมัดระวัง
โดยพัฒนาโครงสร้างภายในขององค์กรให้มีความคล่องตัวและแบ่งเป็นศูนย์ความรับผิดชอบตามชนิดของผลิตภัณฑ์
(Strategic Business Units) ให้ผู้ที่มีความชำนาญการเฉพาะด้านรับผิดชอบในการวางแผน
ตัดสินใจและควบคุมการปฏิบัติงานอิสระต่อกัน
เพื่อการตัดสินใจที่รวดเร็วและสนองตอบต่อโอกาสและความเสี่ยงของตลาดของแต่ละผลิตภัณฑ์
ซึ่งแตกต่างกันออกไป บริษัทฯ
ยังได้ให้ความสำคัญในเรื่องคุณภาพของผลิตภัณฑ์และบริการหลังการขาย
เพื่อสร้างความเชื่อถือในชื่อเสียงของบริษัทฯ ดังนั้น กลยุทธ์ทางธุรกิจของบริษัทฯ (Business
Strategy) จะมุ่งไปที่ธุรกิจที่บริษัทมีความชำนาญเฉพาะ (Core Business)

จากการดำเนินงานที่ผ่านมาโดยตลอดที่คงเน้นนโยบายหลักที่ค่อนข้างระมัดระวังในการขยายธุรกิจมิให้มีความเสี่ยงสูงจนเกินไปโดยให้อยู่ในธุรกิจเดิมลักษณะการบริหารไม่แตกต่างไปจากเดิมและพยายามหลีกเลี่ยงการพึ่งพาผู้อื่น
ซึ่งผลที่ได้รับโดยชัดเจนคือบริษัทฯมิได้ประสบกับปัญหาที่เกี่ยวข้องกับการใช้เงินลงทุนไม่ว่าจากการกู้มากเกินไปหรือการลงทุนผิดประเภท

ในส่วนด้านการบริหารใช้การบริหารแบบ Lean and Mean
เพื่อความคล่องตัวในยุคที่ต้องลดต้นทุนเพื่อความอยู่รอด
ตามให้ทันในยุคการสื่อสารแบบไร้พรมแดนที่มีการเปลี่ยนแปลงและพัฒนาอย่างไม่หยุดนิ่งที่เกี่ยวกับการจัดเก็บข้อมูล
(Database) การประมวลผลข้อมูลที่ใช้ Information Technology และ Softwareใหม่ๆ
มาโดยตลอดและบริษัทฯได้จัดให้มีการฝึกอบรมพนักงานให้มีทักษะใหม่ๆ เช่น การใช้ประโยชน์จาก
Internet ไม่ว่าทางด้านการหาข้อมูลและการทำการตลาดและการขาย เป็นต้น
ซึ่งถือเป็นการปรับตัวด้านหนึ่งจากหลายๆด้านที่บริษัทฯ ดำเนินการ อีกทั้งยังมีการลงทุนใน MIS
(Management Information System) เป็นการสะท้อนการให้ความสำคัญกับการจัดการข้อมูล
ระบบสารสนเทศให้มีความเพียงพอ เชื่อถือได้ และทันต่อความต้องการ
เพื่อเป็นประโยชน์ต่อกระบวนการตัดสินใจในทุกระดับของการจัดการ

ภาพรวมการประกอบธุรกิจของบริษัทและบริษัทร่วม

แนวทางการประกอบธุรกิจหลักของบริษัทฯยังคงเป็นแนวเดิม
โดยชุดผู้บริหารกลุ่มเดิมที่ทุ่มเทให้กับบริษัทมาต่อเนื่อง
แต่มีการปรับปรุงและเปลี่ยนแปลงบ้างเพื่อให้สอดคล้องกับสภาวะการดำเนินธุรกิจที่เปลี่ยนแปลงไป
โดยภาพรวมบริษัทฯได้มุ่งเดินไปกับกลุ่มแกนธุรกิจที่เกี่ยวข้องกับการพิมพ์บรรจุภัณฑ์มาเป็นลำดับ ในปี
2544 ที่ผ่านมาภาพธุรกิจบริษัทฯที่สำคัญมีดังนี้

1) บริษัทฯยังยึดมั่นที่จะมีเป้าหมายหลักที่จะเป็นผู้ชำนาญด้านการพิมพ์บรรจุภัณฑ์

2) การร่วมลงทุนกับบริษัทร่วมครั้งแรก
ที่ก่อตั้งและดำเนินการที่ประเทศสาธารณรัฐสังคมนิยมเวียดนาม
เป็นโรงงานผลิตหลอดยาสีฟันระดับภูมิภาค (Regional Supply)
เป็นภาพให้เห็นการเปลี่ยนแปลงธุรกิจเดิมด้านหลอดลามิเนตที่สอดคล้องกับความต้องการของกลุ่มบริษัทฯลูกค้าหลักที่ย้ายฐานการผลิตจากประเทศไทยไปยังประเทศสาธารณรัฐสังคมนิยมเวียดนาม
โดยรูปแบบการลงทุนและการจัดการให้บริษัทฯมีความเสี่ยงน้อยที่สุด

3) ในปี 2544 และปีต่อไปนี้
บริษัทฯมีความพร้อมชัดเจนที่จะก้าวไปสู่ธุรกิจเป็นผู้ให้บริการและจัดจำหน่ายผลิตภัณฑ์ซึ่งเดิมมิได้เน้นและมีมูลค่าธุรกิจไม่มากนัก
โดยจะให้บริการและจัดจำหน่ายทั้งสินค้าที่ผลิตในประเทศและต่างประเทศ

4) จากแนวทางข้อ 2 และ ข้อ 3 นั้นจะเป็นแนวทางต่อไป ที่บริษัทฯจะพิจารณาดำเนินการต่อไป
ตามความพร้อม ความเป็นไปได้ของแต่ละโครงการฯ

5) จะเห็นได้จากที่บริษัทฯได้รับระบบคุณภาพมาตรฐาน ISO 9001 : 2000
ในด้านการผลิตและจำหน่าย ผลิตภัณฑ์ฟิล์มฯ และ ผลิตภัณฑ์งานพิมพ์ฉลากกาว เมื่อปลายปี 2544
ซึ่งถือเสมือนเป็นการประกาศความพร้อมของบริษัทฯในการผลิตและจำหน่ายฯที่จะเน้นนโยบายการสร้างมาตรฐานเพื่อความพึงพอใจสูงสุดของลูกค้า

โครงสร้างการถือหุ้นในกลุ่มบริษัท

1.บริษัทฯ ไม่เน้นโยบายในการลงทุนในบริษัทอื่นโดยไม่จำเป็น
และโครงสร้างผู้ถือหุ้นของบริษัทเองกลุ่มผู้ถือหุ้นหลักยังเป็นกลุ่มผู้ถือหุ้นเดิมนับตั้งแต่เริ่มก่อตั้ง

2. บริษัทฯ ดำเนินธุรกิจโดยยึดมั่นในแนวทางความระมัดระวัง (Conservative)
จึงมีแนวทางการลงทุนในโครงการที่บริษัทฯ มีความชำนาญ ความเชื่อมั่น ความเสี่ยงต่ำ
(Calculated Risk) และสามารถควบคุมการดำเนินงานได้เต็มที่ เท่านั้น

3.
บริษัทฯเปิดโอกาสและพยายามสร้างความพร้อมภายในองค์กรให้พร้อมเพื่อรองรับกับการลงทุนหรือขยายธุรกิจที่ต้องร่วมกับคนอื่นมากกว่าเดิม
โดยเน้นในลักษณะที่ต้องเป็นฝ่ายเลือกมิใช่เป็นฝ่ายถูกเลือก

โครงสร้างรายได้ของบริษัท 

ตามลักษณะโครงสร้างของบริษัทฯ ซึ่งเป็นลักษณะที่เป็น Niche Market
ที่มีลักษณะโครงสร้างที่ค่อนข้างซับซ้อนและเปลี่ยนแปลงไปตามวิวัฒนาการสมัยใหม่ตลอดเวลา
แต่อย่างไรก็ตามบริษัทฯ ได้แบ่งกลุ่มของผลิตภัณฑ์ เป็น 4
กลุ่มหลัก(ซึ่งมีการปรับปรุงชนิดของผลิตภัณฑ์บางรายการตามมูลค่าและลำดับความสำคัญบ้างเล็กน้อย)
ดังนี้

1. กลุ่มพลาสติกฟิล์ม ได้แก่ O.P.P Film, Cast P.P Film, Metallized Film, LLDPE
Film เป็นต้น และก็ สามารถแยกได้ตามลักษณะสำคัญคือ สินค้าที่ผลิตเองและ
สินค้าภายในประเทศและนำเข้าจากต่างประเทศ

2. กลุ่มบริการการพิมพ์ รวมงานพิมพ์ฉลากกาว(สติกเกอร์) ได้แก่ การพิมพ์บนพลาสติกฟิล์มทั่วไป
ซึ่งนำไปใช้ทำเป็นซองอ่อนสำหรับบรรจุผลิตภัณฑ์อาหาร หรือผงซักฟอก ,
การพิมพ์บนฉลากกาวพลาสติก กระดาษแบบม้วน
สำหรับใช้เป็นฉลากของผลิตภัณฑ์เพื่อติดบนบรรจุภัณฑ์ด้วยเครื่องอัตโนมัติ

  3. กลุ่มหลอดลามิเนต ได้แก่ หลอดบรรจุยาสีฟัน

  4. กลุ่มอื่น ๆ ได้แก่ การเป็นตัวแทนจำหน่าย ถุง PE, Nylon Film
  และรับจ้างแพ็คสินค้า(Co-Packing)

รายได้ที่เกิดจากการขายผลิตภัณฑ์และบริการของบริษัทฯ จากการประกอบธุรกิจในรอบ 3 ปีที่ผ่านมา
มีมูลค่าการจัดจำหน่าย (ล้านบาท) และ สัดส่วนการจัดจำหน่ายเป็นเปอร์เซนต์ ดังนี้

+--------------------------+------+------+------+-----+------+------+
| ผลิตภัณฑ์/บริการ             | 2544 | %    | 2543 | %   | 2542 | %    |
+--------------------------+------+------+------+-----+------+------+
| พลาสติกฟิล์ม                | 30   | 5    | 32   | 57  | 22   | 4    |
|                          | 8.90 | 3.77 | 3.13 | .53 | 4.09 | 5.19 |
+--------------------------+------+------+------+-----+------+------+
| บริการ                    | 7    | 1    | 7    | 14  | 8    | 1    |
| การพิมพ์(รวมงานพิมพ์ฉลากกาว) | 5.86 | 3.21 | 8.66 | .01 | 1.08 | 6.35 |
+--------------------------+------+------+------+-----+------+------+
| หลอดลามิเนต               | 15   | 2    | 15   | 27  | 16   | 3    |
|                          | 5.85 | 7.13 | 6.02 | .78 | 5.44 | 3.36 |
+--------------------------+------+------+------+-----+------+------+
| อื่น ๆ                     | 3    | 5.89 | 3.82 | 0   | 2    | 5.10 |
|                          | 3.84 |      |      | .68 | 5.23 |      |
+--------------------------+------+------+------+-----+------+------+
| รวมมูลค่าจำหน่าย            | 57   | 100  | 56   | 100 | 49   | 100  |
|                          | 4.45 |      | 1.63 |     | 5.84 |      |
+--------------------------+------+------+------+-----+------+------+
| อัตราเพิ่ม (ลด) ของมูลค่า     | 2.28 |      | 1    |     | 1    |      |
|                          |      |      | 3.27 |     | 3.13 |      |
+--------------------------+------+------+------+-----+------+------+

เป้าหมายและการประกอบธุรกิจของแต่ละกลุ่มธุรกิจ

จากโครงสร้างรายได้จากกลุ่มพลาสติกฟิล์ม ซึ่งเป็นธุรกิจเดิมที่ได้ดำเนินการมาดั้งเดิมโดยตั้งแต่ปี
2544จะมีภาพชัดเจนมากขึ้นของชนิดของผลิตภัณฑ์และสัดส่วนการขายผลิตภัณฑ์ที่ผลิตเองและส่วนที่นำมาจากภายในประเทศและนำเข้าจากต่างประเทศ
ซึ่งจะเป็นนโยบายสำคัญต่อไปที่จะปรับแนวทางโดยเน้นการเป็นตัวแทนจำหน่ายมากขึ้น
ซึ่งจะสอดคล้องกับการทำธุรกิจให้มีความยืดหยุ่นและคล่องตัวมากขึ้นด้วย

ส่วนรายได้จากกลุ่มบริการการพิมพ์(รวมงานพิมพ์ฉลากกาว) ยอดรวมยังอยู่ในระดับเดิมนั้น
เหตุสำคัญคือเนื่องจากมีการแข่งขันด้านราคาที่ค่อนข้างรุนแรงในตลาด
เพราะมีคู่แข่งจากต่างประเทศเพิ่มมากขึ้น
แต่จากที่บริษัทฯได้ลงทุนทั้งในด้านเครื่องจักรอุปกรณ์เพื่อสร้าง Competitive Advantage
ในเรื่องเทคนิคการพิมพ์ที่สูงกว่า ก็คาดได้ว่าจะสามารถสร้างรายได้สูงขึ้นในไม่ช้า

โดยด้านหลอดลามิเนต ที่มีสัดส่วนลดลง
เป็นไปตามนโยบายย้ายฐานการผลิตของลูกค้าหลักที่จะมีผลทั้งสิ้นในปี 2545
ซึ่งบริษัทฯได้เตรียมจัดแผนรองรับเกี่ยวกับเครื่องจักรอุปกรณ์และบุคลากรที่เกี่ยวข้องไว้แล้ว

ส่วนกลุ่มผลิตภัณฑ์อื่นๆที่บริษัทมีนโยบายกำหนดไว้ให้เพื่อมีการศึกษา ทดสอบ
และเสาะหาผลิตภัณฑ์ใหม่ๆมารองรับกับการเปลี่ยนแปลงโครงสร้างรายได้หลัก
โดยเป็นการสนับสนุนฐานลูกค้าและสอดรับกับนโยบายระยะยาวต่อไป

โดยกรอบแนวทางจัดโครงสร้างรายได้ของกลุ่มธุรกิจ พลาสติกฟิล์ม,
กลุ่มบริการการพิมพ์(รวมงานพิมพ์ฉลากกาว), กลุ่มหลอดลามิเนตและกลุ่มอื่น ๆ ประมาณ 65%,
22%, 10% และ 3% ตามลำดับ
ซึ่งคงจะขึ้นกับความสามารถและความพร้อมของบุคลากรที่ส่วนหนึ่งที่อยู่ระหว่างเตรียมการและมุ่งมั่นอย่างเต็มกำลัง
และปัจจัยภายนอกอื่นๆที่ไม่สามารถควบคุมได้
และหากเทียบสัดส่วนรายได้บริการและผลิตภัณฑ์ที่ผลิตเองกับไม่ได้ผลิตเองก็จะมีสัดส่วน 2 ต่อ 1
ต่อไปในไม่ช้า